**Mór Városi Önkormányzat Képviselő-testületének**

**225/2014. (X.22.) Kt.**

**határozata**

**a Képviselő-testület II. féléves munkaterve módosítása tárgyában**

Mór Városi Önkormányzat Képviselő-testülete a 142/2014. (VI.25.) Kt. határozattal elfogadott 2014. évi II. féléves munkatervét az alábbiak szerint módosítja:

1. A határozat októberi soros ülésre vonatkozó rendelkezései hatályukat vesztik.

2. A novemberi soros ülés napirendjei az alábbi 6-9. napirendekkel egészülnek ki:

1. **Tájékoztató Mór város közegészségügyi helyzetéről** – a polgármester előterjesztésében

**Előkészíti:** Fejér Megyei Kormányhivatal Móri Járási Hivatala Járási Népegészségügyi Intézetének vezetője (bekéri a Közigazgatási és Szociális Iroda)

**Véleményezi:** a Szociális és Egészségügyi Bizottság

1. **Tájékoztató Mór város állategészségügyi helyzetéről** – a polgármester előterjesztésében

**Előkészíti:** Fejér Megyei Kormányhivatal Móri Járási Hivatal Állategészségügyi és Élelmiszer-ellenőrző Hivatalának vezetője (bekéri a Közigazgatási és Szociális Iroda)

**Véleményezi:** a Szociális és Egészségügyi Bizottság

1. **Előterjesztés a Móri Borvidék TDM Egyesület 2015. évi marketing- és munkaterve tárgyában –** a polgármester előterjesztésében

**Előkészíti:** a Móri Borvidék TDM Egyesület elnöke (bekéri a Humánügyi Iroda)

**Véleményezi:** az Oktatási, Kulturális és Sport Bizottság és a Pénzügyi Bizottság

1. **Tájékoztató a 2014. évi háromnegyed éves gazdálkodás helyzetéről** – a polgármester előterjesztésében

**Előkészíti:** a Költségvetési és Adóügyi Iroda

**Véleményezi:** a Pénzügyi Bizottság

3. A képviselő-testület a novemberi soros ülésén közmeghallgatást tart.

Fenyves Péter Dr. Pálla József

polgármester jegyző